**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. február 14-én tartandó testületi ülésére**

Az előterjesztés tárgya: **Dr. Sveda Brigitta gyermekorvos beszámolója önkormányzati támogatás felhasználásáról**

Melléklet: beszámoló a határozat –tervezet mellékleteként

Az előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/474/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

Tiszavasvári, 2019. február 4.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné Dr. Tóth Marianna

**ELŐTERJESZTÉS**

**- a Képviselő-testülethez -**

**Dr. Sveda Brigitta gyermekorvos beszámolója önkormányzati támogatás felhasználásáról**

**Tisztelt Képviselő-testület!**

A képviselő-testület **113/2018.(V.14.) Kt. sz. határozatával** a SVELIX Kft. képviseletében eljáró dr. Sveda Brigitta a II. számú gyermekorvosi praxis ellátója **részére 100.000,- Ft** összegű egyszeri támogatást nyújtott a háziorvosi alapellátási tevékenységhez történő hozzájárulásként, a rendelő fenntartásával összefüggő **nyílászárók cseréjéhez, felújításához.**

A támogatás biztosítása érdekében támogatási szerződés megkötésére került sor a SVELIX Kft. és az Önkormányzat között. A támogatási szerződés 3.a) pontja értelmében támogatott vállalja, hogy a támogatási összegről pénzügyi és szakmai beszámolót készít a képviselő-testület részére.

A SVELIX Kft. képviseletében eljáró dr. Sveda Brigitta megküldte részemre a 100.000,-Ft összeg felhasználásáról szóló beszámolóját, melyben előadta, hogy a váróterem bejárati ajtajának, a rendelő belső bejárati ajtajának és utcafrontra néző ablakának cseréje valósult meg az elmúlt évben. Az ablakokra méret szerinti szalagfüggöny készült.

**A képviselő-testület által részére megítélt összeget a rendelő ajtó cseréjére és a szalagfüggöny beszerzésére használta fel**. Beszámolójához számlákat is csatolt, melyek a támogatási igénybe vevő, azaz **SVELIX Kft. nevére szólnak**. **A számlák igazolják bejárati ajtó és annak beszerelési költségét, valamint a szalagfüggöny beszerzését is. A számlák mindösszesen 131.053,-Ft felhasználásáról szólnak.**

Támogatott beszámolója a határozat-tervezet mellékletét képezi.

Kérem a Tisztelt Képviselő-testületet az előterjesztés megtárgyalása után hozza meg döntését a beszámoló elfogadásáról.

Tiszavasvári, 2019. február 4.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2019.(II.14.) Kt. sz.**

**határozata**

**Dr. Sveda Brigitta gyermekorvos beszámolója önkormányzati támogatás felhasználásáról**

Tiszavasvári Város Önkormányzata Képviselő-testülete Dr. Sveda Brigitta gyermekorvos beszámolója önkormányzati támogatásról szóló előterjesztést megtárgyalta és az alábbi határozatot hozza:

1. SVELIX Kft. képviseletében eljáró dr. Sveda Brigitta által készített - a II. számú gyermekorvosi praxis 2018. évi támogatás felhasználásáról szóló - beszámolót megtárgyalta és a határozat melléklete szerinti tartalommal elfogadja.
2. Felkéri a Polgármestert, hogy tájékoztassa az érintettet a hozott döntésről.

**Határidő:** azonnal **Felelős:** Szőke Zoltán polgármester

…/2019.(II.14.) Kt. számú határozat melléklete







